# אלברט הראשון מלך הבלגים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| יש לשכתב ערך זה הסיבה לכך: שהערך זקוק נואשות להגהה. אתם מוזמנים לסייע ולתקן את הבעיות בדף זה, אך אנא אל תורידו את ההודעה כל עוד לא תוקן הדף. אם אתם סבורים כי אין בדף בעיה, ניתן לציין זאת בדף השיחה שלו.

המלך אלבר הראשון

אלברט הראשון, נסיך בלגיה, דוכס סאקסה, נסיך סאקסה-קובורג-גותה, יורש העצר של המלכות הבלגית. נולד ב-8 באפריל 1875 בבריסל, נפטר במארש-לה-דאם ב-17 בפברואר 1934. מלך הבלגים השלישי החל מ-23 בדצמבר 1909, לאחר מותו של לאופולד השני. בנם של הנסיך פיליפ, רוזן פלנדריה (אחיו של לאופולד השני) ושל הנסיכה מארי-הוהנצולרן-זיגמארינגן. ב-2 באוקטובר 1900 נישא לאליזבט גבריאל ואלרי מארי, דוכסית באווריה (לבית וויטלסבאך – Wittelsbach), נסיכת בלגיה, מלכת הבלגים. נולדו להם שלושה ילדים:

- לאופולד (לעתיד: לאופולד השלישי)
- שארל נסיך בלגיה, רוזן פלנדריה, מנהל הממלכה בשנים 1944 עד 1951. נולד ב-10 באוקטובר 1903, נפטר ב-1 ביוני 1983. נישא ב-1977 לז'אקלין פאיירברון (Jacqueline Peyrebrune)
- מארי-ז'וזה (Marie-José), נסיכת בלגיה, מלכת איטליה (החל מ-1946). נולדה ב-4 באוגוסט 1906, נפטרה ב-27 בינואר 2001. נישאה לאומברטו מפיאמונטה (de Piémont Umberto), נסיך איטליה ומלך איטליה. הם נישאו ב-9 במאי 1946 והוא נפטר ב-13 ביוני 1946, וכך זכתה להיות מלכת איטליה למשך מחודש אחד בלבד, דבר שזיכה אותה בכינוי "מלכת מאי".

לאחר מלחמת העולם הראשונה, החליט אלברט הראשון שלא לכלול יותר במסמכים הרשמיים את התארים של דוכס סאקסה ונסיך סאקסה-קובורג-גותה שהיו גרמניים במקור עקב כיבוש בלגיה על ידי גרמניה בזמן המלחמה. עם זאת, תארים אלו עדיין קיימים במספר מסמכים רשמיים (כגון תעודות לידה או פטירה).

פסל המלך אלברט רכוב על סוס הנמצא בפריס

מ-1893 עד 1909, הנסיך אלברט שימש כסנאטור לענייני חוק ונשא שורה של נאומים בדבר הצורך בשיפור תשתיות התחבורה הלאומיות – בים, ביבשה וכן תשתיות הרכבות. ב-1906, הקים הנסיך אלברט מוסד לימודי באזור שפת הים (Œuvre royale de l'Ibis ) שיועד לעידוד וקידום הדייגים הבלגים הצעירים שנימנו על שכבות האוכלוסייה החלשות.

העם העריך מאוד את המלך אלברט ואת אשתו שנהגו לקיים אורח חיים פשוט, ללא גינדורים. ב-23 בדצמבר 1909, מונה אלברט למלך בלגיה אל מול המון צוהל בבריסל. אלברט הראשון היה למלך הראשון שנשבע אמונים הן בצרפתית והן בהולנדית.

באירופה שבתחילת המאה העשרים, עלה המתח. מדינות שונות חתמו על אמנות לשיתופי פעולה צבאיים והחלו בהצטיידות גדולה של אמצעי לחימה. ב-1913, נסע המלך אלברט לגרמניה ולצרפת במטרה להדגיש את העובדה כי בלגיה שואפת להשאר ניטרלית בסכסוך וכן כדי להזהיר את היריבות על כך שבלגיה תדע להגן על עצמה במקרה של תקיפה. באותה שנה החליט אלברט על גיוס חובה לצבא ובכך עלה מספר אנשי הצבא מ-180,000 איש לכדי 340,000.

ב-1914, פרצה מלחמת העולם הראשונה. ב-2 באוגוסט, הטילה גרמניה אולטימטום על בלגיה – הקיסר הגרמני המקושר משפחתית למשפחת המלוכה הבלגית דרש כי צבאותיו יוכלו לעבור דרך בלגיה, שאם לא כן תחשב בלגיה לאויב. אלברט סרב ותפס פיקוד על צבאו. ב-4 באוגוסט, כבשו הגרמנים את בלגיה לאחר קרבות מרים בליאז' ובאנטוורפן והצבא נסוג עד נהר האיזר ב-15 באוקטובר.

המלך סרב להצטרף לממשלה הגולה בלה האבר שבצרפת ונשאר בראש הצבא. הוא הצטרף פעמים רבות אל הלוחמים בקו הקדמי על מנת לעודד אותם. אומץ ליבו ודבקותו זיכו אותו לכינוי "המלך החייל" או "המלך האביר".

לאחר מלחמת העולם הראשונה, ייצג הנסיך אלברט את בלגיה בשיחות השלום שהתקיימו בורסאי תוך הגנה מצד אחד על האינטרסים של מדינתו ומאידך, תוך התנגדות למסכת ההשפלות הגרמנית. לאחר מכן, הוא השקיע מרץ רב בקודם פרויקטים לתועלת הציבור על מנת לשקם את המדינה מהרס הכיבוש, כמו למשל התעלה המחברת בין נמלי הים של ליאז'ואנטוורפן הנושאת כיום את שמו. כחובב מדע, הוא יצר ב-1928 את הקרן הלאומית למחקר מדעי (Fonds National de la Recherche Scientifique). הוא היה גם ער לקרע שהחל להיווצר במדינה בין דוברי השפות השונות ולכן תמך במעבר של אוניברסיטת גנט לשפה הפלמית ב-1930. אלברט ואשתו היו חברים של אנשי מדע, ספרות ואומנות רבים.

המלך אלברט היה חובב טיפוס הרים ומצא את מותו בנפילה תוך כדי טיפוס ב-17 בפברואר 1934. הוא נקבר ליד אבותיו בקבר המלכותי של כנסיית נוטר-דאם בלאקן, הפרבר של בריסל שבו שוכן ארמון המלוכה.

התנהגותו בזמן המלחמה, יחסו לציבור ומותו בתאונה פתאומית הפכו אותו לסמל בבלגיה.

הקודם: לאופולד השני מלך הבלגים | מלכי בלגיה | הבא: לאופולד השלישי מלך הבלגים

מקור: http://he.wikipedia.org../../../%D7%90/%D7%9C/%D7%91/%D7%90%D7%9C%D7%91%D7%A8%D7%98_%D7%94%D7%A8%D7%90%D7%A9%D7%95%D7%9F_%D7%9E%D7%9C%D7%9A_%D7%94%D7%91%D7%9C%D7%92%D7%99%D7%9D.html

קטגוריות: ויקיפדיה: ערכים הדורשים שכתוב | מלכי בלגיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Català
- Dansk
- Deutsch
- English
- Español
- Suomi
- Français
- Italiano
- Nederlands
- Norsk (bokmål)
- Polski
- Português
- Svenska
- Walon
- 中文